Luis Belchior

Luis Belchior er en portugisisk handikappet bocciaspiller, som konkurrerer i klassen BC1, som er en av klassene for utøvere med cerebral parese. 

Karriere
Belchior deltok ved paralympiske sommerleker 2000 i Sydney. I den individuelle konkurransen i klassen BC1 vant han alle sine fire kamper i gruppespillet, og gikk videre til kvartfinalen. Der tapte han imidlertid 2-7 for irske Gabriel Shelly, og ble slått ut av konkurransen.IPC - Sydney 2000 Paralympic Games - Boccia - Mixed Individual BC1, besøkt 8. juli 2013. I lagkonkurransen i klassen BC1-2 fikk imidlertid Portugal bronsemedalje, etter at de slo New Zealand 9-2 i bronsefinalen.IPC - Sydney 2000 Paralympic Games - Boccia - Mixed Team BC1-BC2, besøkt 8. juli 2013.

Året etter deltok han ved Europamesterskapet i boccia 2001 i Teplice i Tsjekkia. Der fikk han 1.-plass både i den individuelle konkurransen (BC1) og i lagkonkurransen (BC1-2). De andre spillerne på laget var António Marques, José Correia, Fernando Ferreira og Pedro Silva.Euro Boccia 2013 - European Chamionships Teplice 2001, besøkt 8. juli 2013. 

På nasjonalt nivå har han spilt seg fram til finalen hvert år fra 2008 til 2013. Han ble portugisisk mester i 2011 og 2013.CPCB - Campeão Nacional de Boccia 2011, besøkt 8. juli 2013.Radio Voz da Planicie - Centro de Paralisia Cerebral/Beja: Luís Belchior é campeão nacional de Boccia?, besøkt 8. juli 2013.

Han var rangert som nummer fem i Portugal i både 2011 og 2012.PCAND - RANKING NACIONAL DE BOCCIA 2011, besøkt 8. juli 2013.PCAND - RANKING NACIONAL DE BOCCIA 2012, besøkt 8. juli 2013.

Referanser

Kategori:Portugisiske bocciaspillere‎
Kategori:Portugisiske handikappidrettsutøvere
Kategori:Portugisiske mestere
Kategori:Europamestere i boccia
Kategori:Deltakere for Portugal under Paralympiske sommerleker 2000
Kategori:Fødselsår ikke oppgitt